Terje Nilsen

**Terje Nilsen** (1951–2019) var en norsk musiker og låtskriver fra Bodø.

## Karriere
Hans største suksess var melodien «Mjelle», skrevet i 1974, utgitt første gang på *Æ* i 1977. Senere utgitt 1990 på plata *Kanskje* som lå lenge på Norsktoppen og omskrevet i 2005. På albumet finnes også sangen «Se for et vær det e'», hvor Nilsen synger duett med Eva Trones i oversettelsen av den amerikanske popstandarden «Baby, It's Cold Outside». I 2010 sang han duett med Tonje Unstad i sangen «Motbydelig nydelig».

I tillegg til egne plater medvirket han på utgivelser med trioen Crossbreeze (med Walter Albriktsen og Finn Sletten) i 1974, Henning Gravrok (*Hyss*, 1996) og med Tungtvann (*Pøbla*, singel, 2001) og Blått & Rått (*Kjøter*, 2009).

Han var Nordland Musikkfestukes profil i 2003. Så ble det plateutgivelse i 2005 med De Voksne Herrers Orkester, som var Harald Dahlstrøm, Yngve Moe og Steinar Krogstad og  turneer blant andre med Korgen Kammerskor 2005 og opptreden for Nordlændingernes Forening i 2006. Nilsen samarbeidet også med Halvdan Sivertsen. 

Han var bror til Randi Nilsen som ble gift med Harald Berg, og dermed onkel til plateartistene Terje Berg og Eli Johanne Berg, samt fotballspillerne Ørjan, Runar og Arild Berg.

## Utgivelser
* *Jean/Nytt og mitt*, 1973, vinylsingle, Experience Records
* *[[Æ (album)|Æ]]*, Experience Records 1977
* *[[Pop (Terje Nilsen-album)|Pop]]*, (Nord-Norsk Plateselskap, 1983)
* *[[Sørpolnissen]]*, Lillebroren til julenissen, kun på kassett, NRK / Grappa 1987
* *[[Kanskje (album)|Kanskje]]*, (Nord-Norsk Plateselskap,  1990)
* *[[Frie fugler...]]* (1995)
* *[[Sånn (album)|Sånn]]*, (Nord-Norsk Plateselskap, 1996)
* *[[N'te gang]]*, med «Voksne Herrers Orkester», Grammofon GRAM0508, 2005
* *[[Sommernatt (album)|Sommernatt]]*, PROMOTION-CD, opplag 50 eks. Grammofon, 2006
* *[[Portrett (Terje Nilsen-album)|Portrett]]*, Grammofon, 2006
* *[[Møte (album)|Møte]]*, med *Bodø Sinfonietta *lanseres 8. november 2010 på Grammofon.
* *[[Gledeståra]]* (2012), en samling opptak som aldri er gitt ut
* *Mjelle*, en cd som fulgte med boka Mjelle - Terje Nilsen 40 år som plateartist.
* *[[Nye låta]]* (Grammofon, 2016)
I tillegg er Nilsen med på konsertsamleplaten "Sinus, 1 og 2 september 1989" med to sanger. (BRK 8901)

;Andre utgivelser  
* *Lille Bille*, 2003, Eva Trones synger barnesanger av Terje Nilsen. Spellemannprisen 2004
* *Tango for en*, 2011,  Eva Trones. Sanger av Terje Nilsen.

## Sitater
* «D'e æ som trekk i tråan og som får dæ te å dans, men d'e du som gjør sånn at æ 'kke klar å stans» (fra *Dans Dukkeline* på CD-en *Lille Bille*)
* «På taket der sett det en måse og skryt av den fesken han nesten fikk…»(fra *Sommernatt*, utgitt først på *Kanskje* i 1990).
* «Ti over tre, men ka nøtta vel det, gjett om det e en hær som ikke får søv…» (fra *Samling og Sans*, utgitt på *Kanskje* i 1990).
* «Kem e den fæle fyren i speilet, kem e han og ka gjør han der?» (fra *Den fæle fyren*, utgitt på *n'te gang* i 2005).
* «Snakk om å vær tåpen, snakk om å gå rett i veggen med begge auan åpen…» (fra *Det første lille møtet* på *Portrett* i 2006).
* «Æ e et støvbrett, uten kost, æ e ei musefella uten ost….» (fra Gammelungkar på Nye låta)

## Utmerkelser
* Blixprisen 1997
* Bodø bys kulturpris 2002
* Gammlengprisen 2002 i klassen viser
* Alf Prøysens Ærespris 2015

## Referanser


## Eksterne lenker
* 
* 
* 
*  Omtale i ''Norsk pop- og rockleksikon'' fra 2005